"Ühenduses" dr Charles Stanleyga.
Et evangeelium leviks kõikjale.
Täna saates: "Kuidas jääda elu lõpuni nooreks ja tegusaks"
Kuidas jääda elu lõpuni nooreks ja tegusaks?
Sellest täna räägime.
Kas selle saladus on mõni jook? Ei.
Mõni tablett? Ei.
Või trenn? Ei.
Mis see siis on? Seda tahangi jagada.
Teeme lahti 92. psalmi.
Usun, et siin laotab Issand meie ees välja lahenduse,
kuidas elu lõpuni nooreks ja tegusaks jääda.
Paljud tahavad lihtsalt pikka elu.
Kui sa pole tegus, mis kasu on pikast elust?
Kuidas jääda tegusaks ja nooreks ka viimase elupäevani?
Vaatame, mida öeldakse Psalmides 92:13 ja edasi.
Pühakiri ütleb: "Õige lokkab nagu palmipuu,
ta kasvab kõrgeks nagu seedripuu Liibanonil.
Kes Issanda kotta on istutatud,
need lokkavad meie Jumala õuedes.
Veel vanas eas nad kannavad vilja,
on tüsedad ja haljad
kuulutama, et Issand on siiras..."
Mina usun, et siin ongi vastus sellele,
kuidas jääda tegusaks igas vanuses.
Siin alguses öeldakse,
et lokkab õige, mitte igaüks.
Õige on see, kes lokkab nagu palmipuu.
Õige ehk jumalakartlik.
Mitte igaüks, vaid jumalakartlik inimene.
Ta lokkab.
See tähendab, et ta on elujõuline, mis ta elus ka ei toimu.
Ta on nagu palmipuu, seedripuu Liibanonil.
Siin on mõeldud datlipalmi, mis kasvab vähemalt 15 meetri kõrguseks.
See palmipuu kannab datleid - ta kannab vilja.
Tema lehtedest tehti aedu,
majadele katuseid ja muid asju.
Liibanoni seeder seevastu võib kasvada lausa 37 meetri kõrguseks.
Ta on 30-meetrise ümbermõõduga ja ta oksad ulatuvad pikalt välja.
Selline puu on tõeliselt suurejooneline vaatepilt.
Siin öeldakse, et "õige lokkab nagu palmipuu,
ta kasvab kõrgeks nagu seedripuu Liibanonil.
Kes Issanda kotta on istutatud, need lokkavad meie Jumala õuedes".
See viitab küllusele.
See on midagi suurt. Väga suurt.
"Veel vanas eas nad kannavad vilja,
on tüsedad ja haljad..."
Nad kasvavad
ega näegi kõige vanemad välja.
Tüsedad ja haljad.
See viitab elujõule ja viljakusele.
"...kuulutama, et Issand on siiras..."
Küsimus on see,
kui paljud teist usuvad, et Jumal tahab hoida teid elu lõpuni tegusana.
Mina! - Väga hea.
Aga kuidas?
Ma usun, et mul on sellele vastus, ja tahan seda teiega jagada.
Olge head ja pange järgmised punktid kirja.
Kõrvutage neid ka oma eluga.
Ärge mõelge sellest kui pelgalt jutlusest. Need on praktilised juhised,
kuidas elada kauem ja olla tegusam.
Jah, lõppeks on Jumala otsustada, kaua me elame.
Mõnele on ette nähtud vähem elupäevi kui teisele.
Kuid sina siin ja praegu ei tea, kaua sa elad.
Kuni me veel elame,
on meie kohus kanda vilja iga päev.
Mõnikord mõtlen, kas mõne elu ongi lühem, sest ta pole tegus.
Teatud vanusesse jõudes öeldakse, et "Ma olen nüüd 55-aastane,
seitse aastat veel ja siis on kõik".
Kui ütled oma ihule, et nüüd on kõik, siis ta kuuletub.
Su aju ütleb su kehale, et seitsme aasta pärast on lõpp.
Lõpp millel?
Jumal on loonud meid kandma vilja elu lõpuni, olgu see kui pikk tahes.
Olen veendunud, et tegusus pikendab elupäevi.
Küsimus on seega, mida on vaja selleks,
et iga päev läheks täie ette.
Üks väga tähtis asi on õppida pidevalt midagi uut.
Kui ei õpi, ei arene.
Kui ei õpi, jääd väikestviisi kängu.
Pead õppima tervislikult elama.
Kuidas see veel välja näeb?
Toitud tervislikult, liigud, puhkad.
Tervislik elu ei tule iseenesest.
Selleks tuleb mõned asjad omandada.
Pidev õppimine muudab meie elu.
Meie, kes praegu elame, oleme pidanud pidevalt õppima.
Kui mina sündisin, ei olnud arvuteid. Meie kandis mitte.
1932. aastal.
Vaatame ajas tagasi.
On palju asju, mida sina oled pidanud õppima,
aga mida sinu esivanemad ja vanemad ei ole pidanud.
Asju, mida tollal polnud.
Kui tahad jääda elu lõpuni tegusaks, pead tahtma areneda.
Ütleks nii, et laisk aju on vananev aju.
Kui ei ole arengut, on taandareng.
Uute asjade õppimine on üks põnev teekond.
Igaühe jaoks vanusest hoolimata.
Õpinimekirja tipus on Jumala Sõna.
Mõne salmi päheõppimine.
Kui see ei taha välja tulla,
õpi pähe vähemalt see: "Jeesus nuttis."
Kui see ka pähe ei jää, siis ma ei tea...
Niisiis esimene asi,
mis aitab meil jääda elu lõpuni tegusaks, on õppimine.
Teine on armastamine.
Armastus on väga tähtis osa meie elust.
5. Moosese raamatus annab Jumal meile käsu Teda armastada.
Armastada Teda kõigest oma südamest, hingest ja väest.
Ning Jeesus käskis armastada üksteist.
Mina usun,
et kui kedagi armastad, on see otsekui vetevoog.
Kui kedagi armastad, väljendad seda, mis on sinu sees,
ja sa ei väsi.
Kui meis pole armastust, on selle kohal kibedus, pahameel, vihkamine.
See lõhub inimese hinge.
Jumal on loonud meid üksteist ja Teda armastama.
Armastamine on väga tähtis, mis puutub nooreks jäämisse.
Samuti head tervist soodustav mõtteviis.
Peale selle on abiks ka naer.
Mis on sel tegususega pistmist?
Kui inimene naerab, siis tema sees toimub midagi.
Temas pulbitseb miski.
Kui hakkad naeru lagistama...
...ohjeldamatult. See paneb su sees midagi käima.
Naer, armastus ja rõõm
mõjuvad ka su ihule.
Kui aga oled pinges, ei naera,
siis mida see teeb su närvisüsteemiga?
Kui sa ei naera.
"Oleks siis, mille pärast naerda..."
Ikka on, kui mõtlema hakata.
Alati ei ole naerutuju,
aga rõõm Issandas peaks alati olema.
Kel on Kristuse rõõm, sel jätkub ka naeru.
Kristlased on esiotsas.
Mõtle heale, mida Jumal on su elus teinud ja teeb praegu.
Jah, juhtub ka halbu asju, aga alati on, mille üle rõõmustada.
Kui sa ei oska naerda...
Ütleme siis nii, et kui sa ei oska naerda,
oled vist päris üksik.
Kellele meeldiks olla sellise inimese lähedal,
kes pole kunagi millegagi rahul?
Tahad talle midagi head rääkida, aga teda ei huvita.
Selline suhtumine tekitab sinus pinget.
Jumal on andnud meile lihtsad vahendid.
Kui neid kasutame, elame kauem.
"Kas suudad seda tõestada?"
Siiani olen suutnud.
Siiani küll.
Mulle meeldib oma sõprade juures see, et me saame üksteist tögada.
Tuleb tunnistada, et mitte küll päris kõigiga,
aga enamasti tögame omavahel ja meil on alati palju naeru.
Mina usun, et see maandab pingeid.
Kui miski ei suuda sind naerma ajada,
siis leia midagi, tee algust.
Vaata midagi, mis sind naerma ajaks.
On inimesi, kes on kuidagiviisi kanged.
Nad arvavad, et naermine on patt.
Kristlased peaksid olema kõige rõõmsamad.
Meil on rohkem põhjust tänulik olla.
Järgmine on mahapanemine.
Mille mahapanemine?
Peame panema maha oma mured.
Ära venita endaga kaasa eilse päeva muresid.
Ära venita endaga kaasa juhtumisi, vestlusi, intsidente,
mis kuuluvad minevikku.
Mul on olnud palju ebameeldivaid kogemusi,
aga ma ei pea neid meenutama.
Peetrus ütleb väga hästi
1. Peetruse 5. peatükis ja 7. salmis.
Ta ütleb siin kirjas,
et "heitke kõik oma mure tema peale, sest tema peab hoolt teie eest".
Kui kannad endaga muresid, koormaid, südamevalu,
peaksid need heitma Issanda peale.
Maha panema.
Sellega seoses meenuvad inimesed,
kes elavad tahavaatepeegliga.
"Sest minevikus..."
Neil on alati midagi.
Tihtilugu otsivad nad kaastunnet või midagi taolist.
Meil kõigil oleks oma elust halbu asju rääkida,
aga jätame need selja taha.
Me ei pea neid meenutama. Jumal ei taha, et mõtleksime raskustele.
Võib tulla aegu, kui need on kellelegi tunnistuseks Jumala ustavusest.
Aga me ei kanna neid endaga.
Kas kannad endaga midagi, mis kuulub minevikku?
See võtab hoogu maha.
See mõjutab su suhtumist ja kogu su tundeelu.
Ning mina usun, et ka tervist.
Jumal tahab, et paneksime oma koormad maha.
Mõned inimesed lasevad neil oma tulevikku määrata.
"Läheb veel hullemaks."
See kõik tuleb selja taha jätta
ja vaadata sellele, mida Jumal teeb.
Peale mahapanemise on vaja ka igatsust.
Mis mõttes? Tuleb osata unistada.
Kellel pole unistusi, ei oska elust rõõmu tunda.
Tuleb osata unistada ja mitte järele jätta.
Mõni võib öelda, et tal pole enam millestki unistada.
Hakka lihtsalt unistama. Asi on suhtumises.
Keegi ei saa sind takistada.
"Mul ei tule välja."
Äkki jätad need mõtted ja hakkad mõtlema, mis sul tuleb välja.
Ent asi pole üksnes positiivses suhtumises,
vaid ka selles, et sa oled Jumala laps. Kas mul on õigus?
Ning sinus elab Püha Vaim.
Mis tähendab, et sul on vägi teha kõike.
Ära ela minevikus. Ära mõtle, et sa ei suuda.
Sa suudad kõike, mida Jumal on kutsunud sind tegema.
Ära alahinda Jumalat.
Kui nõustud, et sinus elab Püha Vaim,
et sinus elab Jumal,
siis ära riputa Talle külge silti, et Ta ei saa hakkama.
Ta saab teha kõike, mida tahab su elus teha.
"See pole Jumala tahe." Kas oled Talt küsinud?
Mu arvutiekraan on ümberringi täis ütluseid, mis on mind kõnetanud.
Mul on neid juba 25.
Üks neist on:
"Tead, et oled noor ja tegus,
kui teed endiselt plaane."
Selle pead küll kirja panema.
"Tead, et oled noor ja tegus, kui teed endiselt plaane."
See näitab, et sul on unistused ja sa vaatad tulevikku.
Ole sa noor või vana, ära anna alla.
Ära löö käega.
Mõtle: "Mida mulle meeldiks teha?
Mis Jumalale meeldiks?" See ongi igatsemine.
Järgmine on nägemine.
Mille nägemine?
Väljanägemine. Nagu olen öelnud, näe välja parim ja anna oma parim.
Kui näed enda meelest hea välja,
mõjub see su käitumisele.
Kas pole nii? Daamid, mida te ütlete? Õigus.
Kas soeng on kenasti?
Kas kõik on kenasti?
Su hoiak muutub. Näe välja parim ja anna oma parim.
Järgmine on toimekus.
Ehk töötamine.
Üks mu lemmikuid seminari õppejõude oli umbes 90-aastane.
Ta võitis mu südame esimese hetkega,
sest ta oli ikka veel seal.
Mitte küll enam sama energiliselt,
aga ta oli erakordne mees.
Jumalakartlik mees.
Sellises vanuses ja ikka tegutses.
Samuti Bertha Smith, kes tegi Hiinas 40 aastat misjonitööd.
Kui ta lähenes sajale,
ulatusid ta kalendris üritused
kuni 105 aasta vanuseks saamiseni.
Võin seda kinnitada.
Ma ei julgusta jääma pensionile,
kui inimene jääb käed rüpes istuma.
Piiblis vabanesid teenistusest ainult preestrid.
Nad alustasid 25-aastaselt, lõpetasid 50-aastaselt.
Muidu aga Piibel seda ei õpeta.
Seal õpetatakse meid olema viljakad kuni elu lõpuni.
Meie elul peab olema mingi tähendus kellegi teise jaoks.
Jääme toimekaks.
Kui mõtled selliseid mõtteid nagu
"Nii, nüüd aitab. Ma lahkun töölt ja lihtsalt...",
siis see saadab su kehale signaali.
Signaali, et nüüd on kõik.
Et enam pole vaja olla heas vormis.
See pole Jumalast.
Peaksime olema heas vormis oma viimase elupäevani.
Toimekaks jäämisel on seega väga tähtis roll.
Mõtle sellele, et mida kauem oled elanud,
seda suurem peaks olema su usk ja enesekindlus.
Meil peaksid tulema asjad paremini välja kui varem.
Jäägem toimekaks.
Seejärel toetumine.
Me toetume Issandale ehk loodame Tema peale.
Usaldame Teda.
Ta annab meile, mida vajame.
Me toetume Talle.
See tähendab, et peaksime iga päev Teda usaldama ja Temast sõltuma.
Peame andma iga algava päeva Tema kätte.
Sellega ütleme Talle, et toetume Tema tarkusele ja juhatusele.
Ja kui mõelda,
siis Piibli 37. psalmis öeldakse kolm korda "ära ärritu".
Meie, usklike sees elab Kristus Püha Vaimu kaudu.
Me toetume Temale.
Me loodame Tema peale. Me usaldame Teda.
Jumal tahab seda.
Ta tahab, et Talle toetuksime, Tema peale loodaksime, Teda usaldaksime.
Ta tahab, et tuleksime Ta juurde ja tunnistaksime oma sõltuvust Temast.
Ta tahab olla vastus kõigele meie elus.
Ja mis veel - kuulamine.
See on neist tähtsamaid. Kuulamine.
Õpi kuulma Jumala häält.
Paljud väidavad, et Jumal ei räägi nendega.
Võib-olla nad ei ole kuulanud, kuuletunud.
Võib-olla Ta ei räägi kuuldavalt, aga Ta räägib.
Ja tahab, et me kuulaksime.
Kuidas siis muidu teada Jumala tahet?
Kuidas siis muidu teha tähtsaid või vähem tähtsaid otsuseid?
Kuidas Tema häält kuulda? Vaikuses.
Teed lahti Tema Sõna ja teed Tema häälele lahti oma südame.
Õppida kuulma Jumala häält on kristlase jaoks vast kõige tähtsam.
Ja teada...
...et Ta juhatab sind.
Teada, mida teha edasi.
Pead oskama kuulda Jumala häält,
kui tahad elada elu, mis on õige ja millest on kasu.
Tema kuulamine.
Muud asjad muudeks asjadeks, aga kas oskad kuulda Tema häält?
Mida Jumal räägib?
Kuhupoole Ta juhib?
Tema kuulamine.
Kui tahan jääda õigele rajale, Tema tahtesse,
pean kuulma Tema häält.
Kui tahan teha häid otsuseid, pean kuulama.
Kui tahan, et mu suhted teistega oleks head, pean kuulama.
Kui tahan panna kiusatustele vastu, pean kuulma Tema häält.
Kui tahan, et Ta tooks lahenduse...
Kõik muud asjad tulevad pärast.
Jumala hääle kuulmine on peamine eeldus.
Ka päästetud saad nii, et kuuled Püha Vaimu häält.
Ta näitab sulle su pattu ja seda, et ilma Kristuseta sured igavest surma.
Sa kuulasid, said päästetud.
Sa võtsid Teda kuulda, kui Ta näitas su pattu ja kui tahtsid taevasse saada.
See laieneb kõigile asjadele.
Meie päev peaks algama nii: "Issand, räägi minuga.
Juhi mind täna. Aita mul tunnetada, mis mu ümber toimub.
Muuda mind tundlikuks inimeste ja nende vajaduste suhtes.
Näita, mida peaksin tegema või ütlema.
Issand, aita mul tunnetada, kui pean millestki hoiduma."
Tema hääle kuulmine on ülimalt vajalik.
Ilma Tema hääleta ei suuda su vaim eristada.
Kas teha või mitte?
Tema kuulamine.
Et oleksime terve elu tegusad.
Jumala hääle kuulmine on ülimalt oluline.
Sest vaata... Ütleme, et oled abielus.
Kuidas kasvatad oma kaasaga lähedust?
Teda kuulates.
Kuidas õpetad lastele Issanda tundmist?
Neid kuulates. Õpetades neid sind ja Jumalat kuulama.
Oskust kuulata on meil vaja elu igal tasandil.
Kui tahame olla kogu elu tegusad, tuleb meil õppida kuulma Tema häält.
Tema ütleb meile, mida teha ja mida mitte,
millest hoiduda ja mille poole püüelda.
Jumal kõneleb oma lastega kogu aeg.
Sellega haakub eelnev salm.
"Õige lokkab nagu palmipuu..."
Datlipalm.
"...ta kasvab kõrgeks nagu seedripuu Liibanonil.
Kes Issanda kotta on istutatud, need lokkavad meie Jumala õuedes.
Veel vanas eas nad kannavad vilja, on tüsedad ja haljad..."
Tugevad, viljakad ja elujõulised.
"...kuulutama, et Issand on siiras..."
Mina tõesti usun, et just niimoodi
säilitamegi oma jõu ja tervise.
Ja jääme tegusaks kuni elu lõpuni.
Pole oluline, kus praegu eluga oled.
Võid alustada täna ja paluda Issandalt:
"Tee mind neile asjadele tundlikuks,
sest just nõnda tahan ma elada."
See on otsus.
Kõigepealt aga võtad Jeesuse vastu oma Päästjaks.
Sestpeale hakkad kuulma Ta häält.
Kui Ta pole su Päästja,
siis vaevalt et üritad seda, millest täna rääkisin.
Võid paluda Jeesuselt Kristuselt andeks oma patud,
alistada Talle oma elu.
Ja öelda: "Issand, tahan, et mu elul oleks iga päev mõte.
Tahan olla iga päev tegus. Näita mulle ette."
Mul on usku, et kui sa pole Teda veel vastu võtnud,
oled siiski piisavalt tark, et seda täna teha.
Jeesus andestab kõik patud.
Ta võtab su sellisena, nagu oled.
Kui võtad Ta täna oma Päästjaks
ja hakkad tegema nende asjade järgi,
siis su elu hakkab muutuma.
Juhul kui lased Tal seda muuta.
Aamen?
Isa, oleme südamest tänulikud,
et Sa tahad kogu hingest anda meile parimat.
Las igaüks, kes täna on kuulanud, talletagu endasse,
et Sinu hääle kuulmine ja Sulle kuuletumine
on rikka elu saladus. Kõigi jaoks.
Me armastame Sind. Me täname, et oled pika meelega,
juhid ja aitad meid, varustad meid.
Oled andnud meile hoomamatu ja kirjeldamatu anni,
igavese elu.
Kiidetud olgu Sinu püha nimi, Jeesus. Aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko